Iftħuli dawn is-swar ħa' noħiroġ barra Fix-xemx, qalb l-għana ta' l-agħsafar, fl-ajru Mimli bis-saħħa, jfuħ b'riħit il-plejju B'riħit is-sagħtar; Ma rridx niddellel iżjed f'dawn it-toroq Li minnhom jidher terħa kaħla s-sema; Taħi riġlejja ma rridx qatran u żonqor Jiebes bla ħniena, Ma rridx nara l-uċuh imqarrsa, mbergħna Ta' nies imdejqa li jitħaddtu wħudhom, Jew nies għażżiena li titlajja w-taħseb Kif tgħallet l-għajrha. Anqas nara ma rrid xebbiet żinżilli Wiċċhom bħall-karta w-lewn in-nar xoftejhom, Minngħajr satra fil-Ibies, ixerrdu qalbhom F'imħabba fiergħa : Irrid taħt riġli nħoss ir-rtuba ħelwa Tal-ħaxix niedi, w-nara fuqi l-beraħ Tas-sema safi, w-nisma qalb is-siġar Tħaxwex il-fewġa. Irrid nara d-dirgħajn somor, godlija Ta' rġiel li taħdem u fil-ħidma tgħanni, Uċuh daħkana li minn fommhom toħroġ Għaslija l-kelma, Il-kelma safja li minn qalbhom taqbeż Kif l-ilma jfawwar minn ġo blata samma, Il-kelma bnina li għallmithom ommhom, Nieżla mill-qedem. 15 Irrid nara xebbiet xuxthom mikxufa, Jew satra daqs id-deb'b, jew sewda tuta, Ħarsithom berqa, kull ma fihom saħħa, U bla ma jafu Ħenjin; qawwija fi mħabbithom siekta, Il-mixi rżin, għalkemm ġenbejhom jaqbżu Ma' kull medda ta' riġel, u sidirhom Jiżfen mal-mixja. Irrid nisma' lix-xjuħ ta' tmenin sena Jitħaddtu bla ma jgergru, w-minngħajr biża' Tal-mewt li fuqhom bħal ħabiba tersaq, Itennu l-ġrajja Ta' żmienhom li jiftakru waħda b'waħda, ' U nilmaħ għaddejjin fuq wiċċhom, qiesu Fuq mera, l-ferfi, il-hemm, il-biża', t-tama Li ntisġu magħhom. Irrid dar ċkejkna li fuq ġbinha tisreġ Ix-xemx ta' nofs-in-nhar, imżejna bl-aħdar Tad-dwieli u tal-larinġ, nadifa w-bajda Bl-insiġ tar-raħal, U hemm nixtieq immut: minn hemm tittajjar Aktar ħafifa qalbi lejn is-sema; Aktar ħieles hemmhekk jinġabar ħsiebi Fil-ħniena t'Alla, Jekk sraqtli flusi, sraqtli ħaġa ċkejkna, Iżda jekk sraqtli ġiehi, sraqtli kollox, Faqqartni sewwa, w-ħajti sfat imsejkna.